CELEX: 22019D1061
Language: hu
Date: 2017-09-22 00:00:00
Title: Az EGT Vegyes Bizottság 173/2017 határozata (2017. szeptember 22.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról (2019/1061)

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 174/35
               
            
         AZ EGT VEGYES BIZOTTSÁG 173/2017 HATÁROZATA
         (2017. szeptember 22.)
         az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról (2019/1061)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A szilícium-dioxid kovaföld létező hatóanyag 18. terméktípusba tartozó biocid termékekben történő felhasználásának jóváhagyásáról szóló, 2017. május 10-i (EU) 2017/794 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     A pirogén, szintetikus, amorf, nanoszerkezetű, felületkezelt szilícium-dioxid létező hatóanyagként 18-as terméktípusba tartozó biocid termékekben való felhasználásának jóváhagyásáról szóló, 2017. május 10-i (EU) 2017/795 bizottsági végrehajtási rendeletet (2) bele kell foglalni az EGT-megállapodásba.
                  
               
                     (3)
                  
                  
                     A diklofluanid létező hatóanyag 21. terméktípusba tartozó biocid termékekben történő felhasználásának jóváhagyásáról szóló, 2017. május 10-i (EU) 2017/796 bizottsági végrehajtási rendeletet (3) bele kell foglalni az EGT-megállapodásba.
                  
               
                     (4)
                  
                  
                     A PHMB (1600; 1.8) létező hatóanyag 5. terméktípusba tartozó biocid termékekben történő felhasználásának elutasításáról szóló, 2017. május 10-i (EU) 2017/802 bizottsági végrehajtási határozatot (4) bele kell foglalni az EGT-megállapodásba.
                  
               
                     (5)
                  
                  
                     Az EGT-megállapodás II. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás II. mellékletének XV. fejezete a 12zzzzl. pont ((EU) 2016/2291 bizottsági végrehajtási rendelet) után a következő pontokkal egészül ki:
            
                        „12zzzzm.
                     
                     
                        
                           32017 R 0794: a Bizottság (EU) 2017/794 végrehajtási rendelete (2017. május 10.) a szilícium-dioxid kovaföld létező hatóanyag 18. terméktípusba tartozó biocid termékekben történő felhasználásának jóváhagyásáról (HL L 120., 2017.5.11., 7. o.).
                     
                  
                        12zzzzn.
                     
                     
                        
                           32017 R 0795: a Bizottság (EU) 2017/795 végrehajtási rendelete (2017. május 10.) a pirogén, szintetikus, amorf, nanoszerkezetű, felületkezelt szilícium-dioxid létező hatóanyagként 18-as terméktípusba tartozó biocid termékekben való felhasználásának jóváhagyásáról (HL L 120., 2017.5.11., 10. o.).
                     
                  
                        12zzzzo.
                     
                     
                        
                           32017 R 0796: a Bizottság (EU) 2017/796 végrehajtási rendelete (2017. május 10.) a diklofluanid létező hatóanyag 21. terméktípusba tartozó biocid termékekben történő felhasználásának jóváhagyásáról (HL L 120., 2017.5.11., 13. o.).
                     
                  
                        12zzzzp.
                     
                     
                        
                           32017 D 0802: a Bizottság (EU) 2017/802 végrehajtási határozata (2017. május 10.) a PHMB (1600; 1.8) létező hatóanyag 5. terméktípusba tartozó biocid termékekben történő felhasználásának elutasításáról (HL L 120., 2017.5.11., 29. o.).”.
                     
                  
         
            2. cikk
            Az (EU) 2017/794, az (EU) 2017/795 és az (EU) 2017/796 végrehajtási rendeletnek, valamint az (EU) 2017/802 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. szeptember 23-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (5).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. szeptember 22-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 120., 2017.5.11., 7. o.
         
            (2)  HL L 120., 2017.5.11., 10. o.
         
            (3)  HL L 120., 2017.5.11., 13. o.
         
            (4)  HL L 120., 2017.5.11., 29. o.
         
            (5)  Alkotmányos követelmények fennállását nem jelezték.